1982 ஆம் ஆண்டு கடல் சட்டம் பற்றிய மாநாட்டு விதிகள், ஷரத்து 15 இன்படி, இரண்டு நாடுகளின் கடற்கரைகள், எதிரெதிராகவோ அடுத்தடுத்தோ அமைந்திருந்தால் அவ்விரு நாடுகளில் எதுவும், இரு நாட்டு கடற்கரைகளின் அடி எல்லைக் கோடுகளுக்கு இடைப்பட்ட கடலின் அகலத்தின் நடு மையத்திற்கும் மேற்பட்ட தூரத்திற்கு தங்கள் நாட்டு எல்லையோரக் கடலின் அகலத்தை நிர்ணயிக்கக்கூடாது. அதாவது அவ்விரு நாடுகளுக்கு இடைப்பட்ட கடல் பரப்பின் மொத்த அகலத்தில் சரி பாதி அகலத்திற்கு மேல் எந்தவொரு நாடும் தங்கள் நாட்டின் எல்லையோரக் கடலின் அகலத்தை நிர்ணயிக்கக் கூடாது.